Am akken i t-id nna teYmist taqvaylit smanat agi izrin, imsulṭa n udavu ameḥrus n Llezzayer mgagin Yef uxxam n tmussni id-issali dda Ḥmed Amroui netta d tmeṭṭut is di Tewrirt Musa. Qeflen-t. Medlen as tiwwura. Tadyant agi tesken-d snat n tlufa. Yiwet i Uqvayli irran timmunent, tayeḍ i win ickuntḍen di Llezzayer u iYil-itt d tamurt-is.
Aqvayli yukin, ittwaqenâen d akken imal d uzekka n Teqvaylit di timmunent kan i illa, vanent as -d tlufa. Tadyant agi ur tessewhem ara imi essen acengu nneY d wayen i umi izmer. Yuḥtam kra n twaYit ar id-ikken seg-s. Iẓra daYen tiririt i dadacu-tt dacu-tt n temsaâreqt imi ifṛez adavu azzayri d adavu amzuY, awerdan. D ameḥrus ur nelli d ayla nneY, d win iY irran tadimt, d vu txeddimin ur aY nehwi. D aya akka i Yef izmer ad d-yass ar tudrin nneY u ad iqfel axxam n tmussni, ad imdel aYervaz anda d-ttagmen cwiṭ n tmussni warrac nneY. D ayen teffeY aY tmurt afus d wawal ur aY d-yuli, ur nmameḍ ara diYen akken zaâma a nuqem tihin neY ta.
Aqvayli ur nuki, ur nettwaqenneâ d akken ilaq aY ad d-nerr tikli n tmurt nneY d tudart nneY ar gar ifasssen nneY, atan iseqqa yas-d udavu n Llezzayer akken ad iwali s timad is u ad d-issukkes seg-s rray iman-is kan. Amek tura ara aY isseqcer tamsalt agi n umdan ara d-yassen s axxam ik ad ak ikkes kra, ad iqfel axxam n tmussni. Dacu-tt akka tifrat n temsaâreqt am ta ma macci d tamḥeqranit, d timarna n tfunast.
Ar tagara win issusmen iâemmed neY ittekka. Ma d win iqevlen kennu ula as d-gent tirrugza d tissas. At tsiswa n tyuzaḍ ssarameY ad afen imwunas gar aneY d wid ara asen iṭṭfen afus akken ad ten id-yuYal cwiṭ n wafud.
kab_Latn kab_Latn kab_Latn kab_Latn